Official Journal L 344 , 26/11/1992 P. 0035 - 0037

Finnish special edition: Chapter 3 Volume 46 P. 0039

Swedish special edition: Chapter 3 Volume 46 P. 0039



Id-Direttiva tal-Kummissjoni 92/89/KEE tat-3 ta’ Novembru 1992 li temenda l-ewwel Anness għar-Raba’ Direttiva 73/46/KEE li twaqqaf il-metodi ta’ l-analiżi tal-Komunità għall-kontroll uffiċjali ta’ l-għalf ta’ l-annimali IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 70/373/KEE ta’ l-20 ta’ Lulju 1970 dwar l-introduzzjoni ta’ metodi ta’ l-għażla tal-kampjuni u l-analiżi għall-kontroll uffiċjali ta’ l-għalf ta’ l-annimali [1], kif l-aħħar emendata mir-Regolament (KEE) Nru 3768/85 [2], u b’mod partikolari l-Artikolu 2 tagħha, Billi r-Raba’ Direttiva tal-Kummissjoni 73/46/KEE [3], kif emendata mid-Direttiva 81/680/KEE [4], tippreskrivi l-metodu li għandu jiġi użat sabiex ikun stabbilit il-fibra mhux maħduma; Billi hemm raġunijiet sabiex tadotta dan il-metodu fid-dawl ta’ l-avvanzi fl-għerf xjentifiku u tekniku; billi huwa tal-parir, b’mod partikolari, sabiex tqis id-disposizzjonijiet tad-Direttiva tal-Kunsill 80/1107/KEE tas-27 ta’ Novembru 1980 dwar il-protezzjoni tal-ħaddiema minn riskji relatati ma’ l-esposizzjoni għall-aġenti kimiċi, fiżiċi u bijoloġiċi fuq ix-xogħol [5], kif emendata mid-Direttiva 88/642/KEE [6], u b’mod partikolari, il-miżuri meħuda sabiex tkun evitata l-esposizzjoni għall-asbestos; Billi huwa minn hawn ’il quddiem meħtieġ li tibdel l-asbestos ma’ kontenituri tal-ħġieġ sabiex ikunu mwettqa l-proċeduri ta’ filtrazzjoni; Billi l-miżuri provduti f’din id-Direttiva huma b’mod konformi ma’ l-opinjoni tal-Kumitat tat-Tmexxija ta’ l-għalf ta’ l-annimali, ADOTTA DIN ID-DIRETTIVA: Artikolu 1 L-Anness I għad-Direttiva 73/46/KEE huwa hawnhekk emendat b’mod konformi ma’ din id-Direttiva. Artikolu 2 L-Istati Membri għandhom idaħħlu fis-seħħ mhux aktar tard mill-1 ta’ Ottubru 1993 il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw mad-disposizzjonijiet ta’ din id-Direttiva. Għandhom jgħarrfu bihom lill-Kummissjoni fil-pront. Meta l-Istati Membri jadottaw dawn il-miżuri, (dawn il-miżuri) għandu jkollhom riferenza għal din id-Direttiva jew għandhom ikunu akkumpanjati b’din ir-riferenza fil-waqt tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri. Artikolu 3 Din id-Direttiva hija indirizzata lill-Istati Membri. Magħmula fi Brussel, fit-3 ta’ Novembru 1992. Għall-Kummissjoni Ray Mac Sharry Membru tal-Kummissjoni [1] ĠU L 170, tat-3.8.1970, pġ. 2. [2] ĠU L 362, tal-31.12.1985, pġ. 8. [3] ĠU L 83, tat-30.3.1973, pġ. 21. [4] ĠU L 246, tad-29.8.1981, pġ. 32. [5] ĠU L 327, tat-3.12.1980, pġ. 8. [6] ĠU L 356, ta’ l-24.12.1988, pġ. 74. -------------------------------------------------- ANNESS L-Anness I, l-ewwel punt, "L-għarfien tal-fibra mhux maħduma" huwa mibdul minn dawn li ġejjin: "L-GĦARFIEN TAL-FIBRA MHUX MAĦDUMA 1. L-għan u l-iskop Dan il-metodu jagħmilha possibbli sabiex jiġu stabbiliti s-sustanzi organiċi neqsin mix-xaħam fl-għalf ta’ l-annimali li ma jinħallux fil-medja ta’ l-aċidu u l-alkalin u li huma konvenzjonalment deskritti bħala ħajt krudi. 2. Il-Prinċipju Il-kampjun, bix-xaħam imneħħi fejn meħtieġ, huwa trattat suċċessivament ma’ soluzzjonijiet bil-fwar ta’ aċidu sulfuriku u l-idrossidu tal-potassju. Il-fdalijiet huma sseparati mill-filtrazzjoni bl-użu ta’ filtru ta’ ħġieġa sinterita maħsula, ixxuttata, miżuna u magħmula rmied bejn 475 u 500 °C. It-telf ta’ użin li jirriżulta mill-proċess ta’ l-irmied jikkorrispondi mal-ħajt krudi li huwa preżenti fit-test tal-kampjun. 3. Reaġenti 3.1. Aċidu sulfuriku, c = 0,13 mol/l. 3.2. Aġenti għal kontra r-ragħwa (eż. n-octanol). 3.3. Għajnuna lill-filtru (Celite 545 jew ekwivalenti), imsaħħna fuq 500 °C għal erba’ sigħat. 3.4. Aċetoni 3.5. Petrolju ħafif li jgħali bejn 40 u 60 °C. 3.6. Aċidu idro-kloriku, c = 0,5 mol/l. 3.7. Is-soluzzjoni idrossida tal-potassju, c = 0,23 mol/l. 4. Apparat 4.1. L-unità tas-sħana għal diġestjoni ma’ aċidu sulfuriku jew soluzzjoni idrossida tal-potassju, armat b’appoġġ għal filtru (4.2) u provvdut b’tubu miftuħ li jkollu tapp mal-ftuħ tal-likwidu u l-vakwu, possibbilment b’arja kompressa. Qabel ma tintuża kuljum l-unità għandha tiġi msaħħna minn qabel b’ilma jagħli għal ħames minuti. 4.2. Filtru tal-ħġieġ ma’ platt b’filtru tal-ħġieġ fjusjat u sinterizzat bid-daqs bejn 40-90μm. Qabel l-ewwel użu, saħħan sa 500 °C għal ftit minuti u berred (8.6). 4.3. Ċilindru ta’ mill-inqas 270ml b’kondensatur reflux, adatt għall-għali. 4.4. Forn mnixxef b’ thermostat. 4.5. Forn mgħotti b’ thermostat. 4.6. Unita’ ta’ estrazzjoni li tikkonsisti minn platt ta’ appoġġ għal filtru (4.2) u b’pajp ta’ l-iżvujtar b’tapp għall-vakwu u għall-ftuħ tal-likwidu. 4.7. Iċ-ċrieket li jingħaqqdu sabiex tkun tista’ tiġi mgħaqqda l-unità tas-sħana (4.1), il-griġjol (4.2) u ċ-ċilindru (4.3) u biex tgħaqqad l-unità kiesħa ta’ l-estrazzjoni (4.6) u l-griġjol. 5. Il-Proċedura Iżen sa l-eqreb 0,001g, 1g tal-kampjun imħejji u poġġi fil-griġjol (4.2), (ara l-osservazzjonijiet 8.1, 8.2, u 8.3) u żied 1g ta’ għajnuna lill-filtru (3.3). Għaqqad l-unità tas-sħana (4.1) u l-filtru (4.2), u wara ehmeż iċ-ċilindru (4.3) lill-griġjol. Ferra’ 150 ml ta’ aċidu sulfuriku jagħli (3.1) ġewwa ċ-ċilindru magħqud u l-griġjol u jekk meħtieġ żid ftit qtar ta’ aġenti għal kontra r-ragħwa (3.2). Ġib il-likwidu għall-għali bejn 5 +2 minuti u għalli bil-qawwa għal 30 minuta. Iftaħ it-tapp għall-pajp tal-ftuħ (4.1) u, bil-vakwu, iffiltra l-aċidu sulfuritiku minn filtru tal-griġjol u aħsel il-fdalijiet bi tliet porzjonijiet konsekuttivi ta’ 30ml ta’ ilma jagħli, u tiżgura li l-fdalijiet huma ffiltrati nixfin wara kull ħasla. Agħlaq it-tapp ta’ ftuħ u ferra’ 150ml tas-soluzzjoni tagħli ta’ potassju idrossidu (3.7) liċ-ċilindru magħqud u lill-griġjol u żied ftit qatriet ta’ aġenti kontra r-ragħwa (3.2). Ġib il-likwidu sal-punt li jagħli bein 5 2 minuti u għalli bis-saħħa għal 30 minuta. Agħmel filtru u rrepeti l-proċedura tal-ħasil użat għall-aċidu sulfuriku. Wara l-aħħar ħasla u nixfa, skonnettja l-griġjol u l-kontenuti tagħha u erġa’ ikkonnettjaha ma’ l-unità ta’ estrazzjoni kiesħa (4.6). Applika l-vakwu u aħsel il-fdalijiet fil-griġjol bi tliet porzjonijiet konsekuttivi ta’ 25ml ta’ aċetoni (3.4) u li tiżgura li l-fdalijiet huwa ffiltrati nixfin wara kull ħasla. Nixxef il-griġjol għal użin kostanti fil-forn fuq 130 °C. Wara kull nixfa berred fid-dessikatur u iżen mill-ewwel. Poġġi l-griġjol ġewwa forn mgħotti u għamel f’irmied għal użin kostanti bejn 475 u 500 °C għal mill-inqas 30 minuta. Agħmel test vojt mingħajr il-kampjun. It-telf fl-użin li jirriżulta mill-irmied ma għandux ikun aktar minn 4 mg. 6. Il-kalkoli tar-riżultati Il-kontenut tal-fibra mhux maħduma bħala persentaġġ tal-kampjun huwa mogħti mill-espressjoni: × 100 a fejn a = il-massa tal-kampjun fi grammi; b = it-telf ta’ massa li ssir irmied matul id-determinazzjoni, fi grammi; c = it-telf ta’ massa li jsir irmied matul it-test vojt, fi grammi. 7. L-abbiltà għat-tennija Id-differenza bejn iż-żewġ determinazzjonijiet mtellgħa fuq l-istess kampjun ma għandhiex tkun aktar minn: - 0,3 fil-valur assolut għall-kontenuti tal-fibra kruda anqas minn 10 %, - 3 % relattiv lill-ogħla riżultat, għall-kontenuti tal-fibra mhux maħduma daqs jew aktar minn 10 %. 8. Osservazzjonijet 8.1. L-għalf ta’ l-annimali li jkun fih aktar minn 10 % ta’ xaħam mhux maħdum għandu jkollu x-xaħam imneħħi qabel l-analiżi tal-petrolju ħafif (3.5). Għaqqad il-griġjol tal-filtru (4.2) u l-kontenuti tagħha ma’ l-estrazzjoni kiesħa ta’ l-unità (4.6) u applika l-vakwu u aħsel il-fdalijiet bi tliet porzjonijiet konsekuttivi ta’ 30ml ta’ petrolju ħafif, u tiżgura li l-fdalijiet huma nixfin. Għaqqad il-griġjol u l-kontenuti tiegħu ma’ l-unità tas-sħana (4.1) u kompli kif deskritt skond 5. 8.2. It-tgħam ta’ l-annimali li jkollu fih xaħmijiet li ma jistgħux ikunu estratti direttament mill-pitrolju ħafif (3.5) għandhom ikollhom ix-xaħam imneħħi kif muri fi 8.1 u għandu jerġa’ jkollhom ix-xaħam imneħħi wara l-għali ma’ l-aċidu. Wara l-għali ma’ l-aċidu u t-taħsil sussegwenti għaqqad il-griġjol u l-kontenuti tiegħu ma’ l-unità kiesħa ta’ l-estrazzjoni (4.6) u aħsel għal tliet darbiet bi 30ml aċetoni segwiti minn tliet ħasliet oħra bi 30ml ta’ petrolju ħafif. Iffiltra bil-vakwu sakemm ikun niexef u kompli l-analiżi kif deskritt skond 5, billi tibda mit-trattament tal-potassju idrossidu. 8.3. Jekk it-tgħam ta’ l-annimali jkollu fih aktar minn 5 % ta’ karbonati, espressi bħala karbonati tal-kalċju, għandek tgħaqqad il-griġjol (4.2) mal-kampjun ta’ l-użin lill-unità tas-sħana (4.1). Aħsel il-kampjun għal tliet darbiet bi 30ml ta’ aċidu idrokloriku (3.6). Wara kull żieda ħalli l-kampjun għal xi minuta qabel ma’ tiffiltra. Aħsel darba bi 30ml ilma u mbagħad kompli kif deskritt skond 5. 8.4. Jekk huwa użat apparat bil-forma wieqfa (bosta griġjoli mehmuża ma’ l-istess unità tas-sħana) l-ebda determinazzjoni individwali fuq l-istess kampjun għall-analiżi tista’ tkun mtellgħa fl-istess serje. 8.5. Jekk wara l-għali huwa diffiċli li tiffiltra s-soluzzjonijiet aċidiċi u bażiċi, uża arja kkompressata minn pajp ta’ l-iżvujtar ta’ l-unità tas-sħana u mbagħad kompli ffiltra. 8.6. It-temperatura għall-irmied ma għandhiex tkun aktar minn 500 °C sabiex tkun tista’ testendi l-ħajja tal-griġjoli ffiltrati tal-ħġieġ. Għandha tingħata l-kura meħtieġa sabiex jkun evitat ix-xokk eċċessiv tas-sħana matul iċ-ċikli tas-sħana u tal-kesħa." --------------------------------------------------